ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՎԵՐԱԲԵՐՅԱԼ ՆԱԽԱԳԾԻ 
	1. ՀՀ  ֆինանսների նախարարություն
	22.06.2026թ. N  01/9-1/16613-2026

	1.   Նախագծի տեղեկանք-հիմնավորման համաձայն՝ ներկայացված թվով 21 օբյեկտներում վերանորոգման աշխատանքները դասվում են ցածր ռիսկայնության (I կատեգորիայի) օբյեկտների շարքին, որոնց նկատմամբ ՀՀ կառավարության 19.03.2015թ-ի N 596-Ն որոշմամբ սահմանված կարգով տեխնիկական հսկողություն իրականացնող կազմակերպությունների ներգրավում նախատեսված չէ:
    Միաժամանակ, նշվում է, որ վերոնշյալ աշխատանքները բավական ծավալուն են (օր.՝ Սարդարապատի միջնակարգ դպրոցի վերանորոգման պայմանագրային արժեքը՝ 517.4 մլն դրամ, Կաքավաձորի միջնակարգ դպրոցի վերանորոգման պայմանագրային արժեքը՝ 443.4 մլն դրամ) և դրանց ընդհանուր արժեքը գերազանցում է 5.3 մլրդ դրամը, ինչի արդյունքում շինարարական աշխատանքների որակի, անվտանգության և նախագծային լուծումներին համապատասխանության ապահովման նպատակով անհրաժեշտ է իրականացնել հետևողական մասնագիտական վերահսկողություն՝ լրացուցիչ աշխատանքային ռեսուրսների ներգրավմամբ:
Ըստ հիմնավորման՝ նախատեսվում է 3 ամսվա ընթացքում կազմակերպել համապատասխան վերահսկողական աշխատանքներ, իսկ անհրաժեշտ միջոցները նախատեսել բյուջետային ծախսերի տնտեսագիտական դասակարգման «Աշխատողների աշխատավարձեր և հավելավճարներ» հոդվածով՝ ակնկալելով այդ գործառույթներում ներգրավել Կոմիտեի աշխատակիցներին:
Նշվածով պայմանավորված անհրաժեշտ ենք համարում նշել հետևյալը.
ա/  Քանի որ ՀՀ կառավարության 19․03.2015թ․   N596-Ն որոշմամբ սահմանված չեն ցածր ռիսկայնության աստիճանի՝ I կատեգորիայի դասակարգում ունեցող օբյեկտների ընթացիկ վերանորոգման աշխատանքներին վերահսկողական գործառույթների իրականացման վերաբերյալ դրույթներ, գտնում ենք, որ տվյալ նպատակով ֆինանսական միջոցների նախատեսման համար անհրաժեշտ է ապահովել համապատասխան իրավական հիմքերի առկայությունը:
   
	1. Ընդունվել է ի գիտություն:
Հաշվի առնելով, որ դպրոցների շինարարական աշխատանքներն արդեն ընթացքի մեջ են՝ անհրաժեշտ է կիրառել այս ժամանակավոր լուծումը (3 ամիս ժամկետով)՝ մինչև համապատասխան իրավական հիմքերի ստեղծումը շինարարության որակի պատշաճ վերահսկողությունն ապահովելու նպատակով։
Միաժամանակ հայտնում եմ, որ նախատեսվում է նախաձեռնել քննարկում ՀՀ կառավարության 2015 թվականի մարտի 19-ի N 596-Ն որոշման մեջ համապատասխան փոփոխություններ կատարելու մասով։ 

	2. բ/ Կոմիտեի 200 հաստիքներից 112-ը կազմում են Կոմիտեի հիմնական մասնագիտական ներուժը՝ ներառյալ Ճարտարապետության և քաղաքաշինության վարչությունը, Շինարարության և գիտատեխնիկական նորմավորման վարչությունը, Քաղաքաշինական ծրագրերի իրականացման վարչությունը, ինչպես նաև առանձին գործառույթներ համակարգող խորհրդականները, որոնց վարձատրության համար ՀՀ պետական բյուջեով արդեն իսկ նախատեսված են համապատասխան միջոցներ:
Հաշվի առնելով վերոգրյալը, ինչպես նաև այն հանգամանքը, որ Կոմիտեի կանոնադրության II բաժնի 10-րդ կետի համաձայն՝ Կոմիտեի նպատակներից է արդի պահանջներին համապատասխան շինարարական աշխատանքների իրականացման և հսկողական ծառայությունների մատուցման ապահովումը, հարկ ենք համարում նշել, որ առաջարկվող վերաբաշխումը փաստացի հանգեցնում է 2026 թվականի պետական բյուջեով Կոմիտեի պահպանման ծախսերի տարեկան հատկացումների ավելացմանը: Մինչդեռ նման մոտեցումը համահունչ չէ պետական կառավարման մարմինների պահպանման ծախսերի արդյունավետության բարձրացման և դրանց 4 %-ով կրճատման քաղաքականությանը, որը դրված է ՀՀ 2026թ-ի պետական բյուջեի ձևավորման հիմքում:
Հետևաբար առաջարկում ենք.
ա/ վերահսկողական աշխատանքների պատշաճ կազմակերպումն իրականացնել Կոմիտեի «1103» ծրագրի «11001. Ապարատի պահպանման ծախսեր» միջոցառման շրջանակներում «Ծառայողական գործուղումներ» հոդվածով նախատեսված 17.6 մլն դրամի հաշվին՝ անհրաժեշտության դեպքում կիրառելով միջհոդվածային վերաբաշխման մեխանիզմը,

	2.    Չի ընդունվել : 
Կոմիտեի «Ծառայողական գործուղումներ» հոդվածով տարեկան նախատեսված 17.6 մլն դրամը միտված է Կոմիտեի ընթացիկ տարեկան գործունեության և գործառույթների բնականոն ապահովմանը: Ավելին, սույն թվականի հունիսի դրությամբ նշված հոդվածի գծով փաստացի ծախսն արդեն իսկ կազմում է 6.9 մլն դրամ, իսկ ազատ տարեկան մնացորդը՝ 10.7 մլն դրամ է: Հետևաբար, առաջարկվող 15.0 մլն դրամի հատկացումն այդ հոդվածի հաշվին իրականացնելն օբյեկտիվորեն անհնարին է և կհանգեցնի ընթացիկ տարում Կոմիտեի մնացած բոլոր ուղղություններով նախատեսված ծառայողական գործուղումների ամբողջական կասեցմանը:»
Միաժամանակ հարկ է ընդգծել, որ վերահսկողության ենթակա օբյեկտները ներառված են ՀՀ Կառավարության ռազմավարական՝ «Մինչև 2026 թվականը կառուցվող, հիմնանորոգվող կամ վերակառուցվող 300 դպրոցներ և 200 մանկապարտեզներ» ծրագրում: Պայմանավորված սույն ծրագրի կարևորությամբ և դրա շրջանակներում իրականացվող աշխատանքների մեծ ծավալներով (շուրջ 21 օբյեկտ՝ ավելի քան 5.3 մլրդ դրամ ընդհանուր արժեքով)՝ Կառավարության ստանձնած հանձնառության պատշաճ, անվտանգ և որակյալ կատարման ապահովումը պահանջում է ամենօրյա հետևողական մասնագիտական վերահսկողություն :

	3. բ/եթե հիմնավորման մեջ ներառված պայմանագրերով նախատեսված է, որ տեխնիկական հսկողությունը պետք է իրականացվի կապալառու կազմակերպության կողմից, սակայն առաջացել է ծառայությունները Կոմիտեի կողմից իրականացնելու անհրաժեշտություն, ապա առաջարկում ենք նշված պայմանագրերում կատարել համապատասխան նվազեցումներ՝ տեխնիկական հսկողության համար նախատեսված գումարի չափով և տեխնիկական հսկողություն իրականացնող անձանց ներգրավումը իրականացնել այդ գումարների շրջանակում:
Միաժամանակ, անհրաժեշտ ենք համարում նշել, որ բարձրացված խնդրի վերաբերյալ ՀՀ ֆինանսների նախարարությունն իր դիտարկումներն ու առաջարկությունները Ձեզ էր ներկայացրել նաև 01.04.2026թ. N 01/9.1/8376-2026 գրությամբ, սակայն Նախագծին կից բացակայում են դրանց վերաբերյալ համապատասխան պարզաբանումները:
Բացի այդ, խնդիրն առկա է դեռևս 2025թ-ից (ՀՀ կառավարության 20.11.2025թ. N 1660-Ն որոշմամբ նմանատիպ աշխատանքների իրականացման նպատակով հատկացվել էր 5.0 մլն դրամ): Հետևաբար, անհրաժեշտ է տեղեկանք հիմնավորման մեջ բացահայտել, թե արդյոք քննարկման առարկա դիտարկվում է խնդրի կարգավորման իրավական հիմքերի ստեղծումը, մասնավորապես ընթացիկ բնույթի մեծածավալ՝ օրինակ՝ 50.0 մլն դրամ և ավելի արժեքով աշխատանքներին լիցենզավորված կազմակերպությունների կողմից վերահսկողական գործառույթների իրականացումը՝ հաշվի առնելով նաև այն, որ ՀՀ կառավարությունը հանձնառություն է ստանձնել Հանրապետության ամբողջ տարածքում իրականացնել դպրոցների և նախադպրոցական ուսումնական հաստատությունների վերանորոգման ծրագրեր, և նմանատիպ խնդիրներ կարող են առաջանալ նաև  հետագայում:

	3. Ընդունվել է ի գիտություն: 
    Քանի որ պայմանագրերի գինն ձևավորվել է մրցույթի արդյունքներով՝  գնի որևէ փոփոխության (նվազեցման) իրավական և օբյեկտիվ հնարավորությունն այս փուլում բացակայում է: 
Միաժամանակ հայտնում եմ, որ նախատեսվում է նախաձեռնել քննարկում ՀՀ կառավարության 2015 թվականի մարտի 19-ի N 596-Ն որոշման մեջ փոփոխություններ կատարելու մասով:












	4. ՀՀ կառավարության 04.12.2025թ․ «Հայաստանի Հանրապետության պետական բյուջեում վերաբաշխումների և Հայաստանի Հանրապետության կառավարության պահուստային ֆոնդից հատկացումների իրականացման կարգը հաստատելու մասին» N 1761-Ն որոշման «3. Վերաբաշխումների և պահուստային ֆոնդից հատկացումների իրականացման ձևերը» բաժնի 8-րդ կետի համաձայն՝ արտաքին վերաբաշխման վերաբերյալ որոշումը ՀՀ կառավարությունն ընդունում է գլխավոր կարգադրիչների կողմից ներկայացված առաջարկի հիման վրա:
Հաշվի առնելով վերոգրյալը և նկատի ունենալով, որ «1236» ծրագրի գլխավոր կարգադրիչը ԿԳՄՍ նախարարությունն է՝ կարևորում ենք վերջինիս դիրքորոշումը:  

	4. Ընդունվել է : 
Նախագծի վերաբերյալ ստացվել է շահագրգիռ մարմնի՝ ՀՀ կրթության, գիտության, մշակույթի և սպորտի նախարարության պաշտոնական դիրքորոշումը, որը ներառվել  է սույն ամփոփաթերթում, իսկ համապատասխան գրության պատճենը կցվել է Նախագծի փաթեթին: 

	  5.    Խմբագրական առումով առաջարկում ենք Նախագծի N3 հավելվածի «09 Բաժին» «02 Խումբ» «01 Դասի» «Բյուջետային ծախսերի գործառական դասակարգման բաժինների, խմբերի և դասերի, բյուջետային ծրագրերի, միջոցառումների բյուջետային հատկացումների գլխավոր կարգադրիչների անվանումները» սյունակում նշված «ՀՀ քաղաքաշինության կոմիտե» բառերը փոխարինել «ՀՀ  կրթության, գիտության, մշակույթի և սպորտի նախարարություն» բառերով, իսկ «1139. ՀՀ կառավարության պահուստային ֆոնդ» ծրագրի տողի «Ինն ամիս» և «Տարի» սյունակների «(15,000.0)» ֆինանսական ցուցանիշները նշել «0.0», ինչպես նաև հանել «1139. ՀՀ կառավարության պահուստային ֆոնդ» ծրագրի կրկնվող տողը:
	5. Ընդունվել է :
Նախագծի հավելվածը խմբագրվել է: 

	2. ՀՀ կրթության, գիտության, մշակույթի և սպորտի նախարարություն
	19.06.2026թ. N 01/17.2/21559-2026

	1. Տեղեկացնում եմ, որ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ  փոփոխություններ և լրացումներ կատարելու, ինչպես նաև Հայաստանի Հանրապետության քաղաքաշինության կոմիտեին գումար հատկացնելու մասին» ՀՀ կառավարության որոշման նախագծի վերաբերյալ, նախագծի բովանդակությունը ՀՀ փոխվարչապետ Տիգրան Խաչատրյանի հետ համաձայնեցված լինելու դեպքում, ՀՀ կրթության, գիտության, մշակույթի և սպորտի նախարարությունն իր լիազորությունների շրջանակներում առաջարկություններ և դիտողություններ չունի:
	1. Ընդունվել է ի գիտություն:

	3.  ՀՀ  վարչապետի աշխտակազմի իրավաբանական վարչություն
	19.06.2026թ. N 02/16.7/23039-2026

	[bookmark: _GoBack]1. Հաշվի առնելով, որ ՀՀ կառավարության 2015 թվականի մարտի 19-ի N 596-Ն որոշմամբ սահմանված կարգով ցածր ռիսկայնության աստիճանի (I կատեգորիայի) օբյեկտների վերանորոգման աշխատանքների համար տեխնիկական հսկողություն  իրականացնող կազմակերպությունների ներգրավում նախատեսված չէ, գտնում ենք, որ նախագծի ընդունումը բավարար իրավական հիմքեր չունի:
	1. Ընդունվել է ի գիտություն:
Նախագծի հիմնավորման մեջ կատարվել են համապատասխան լրացումներ և պարզաբանումներ:



